|  |  |  |
| --- | --- | --- |
| БТА – Съвет по туризъм – Пловдив | Утвърдил:  Кирил Вълчев  Генерален директор на  Българската телеграфна агенция |  |
|  |  |

**ТРЪЖНА ДОКУМЕНТАЦИЯ**

**за участие в търг с тайно наддаване за** **продажба на 5 (пет) леки автомобила, собственост на БЪЛГАРСКАТА ТЕЛЕГРАФНА АГЕНЦИЯ (БТА), по реда на чл. 5, ал. 1, вр. с чл. 2, т. 1, вр. с чл. 15 от Наредба № 7 от 14.11.1997 г. за продажба на движими вещи – частна държавна собственост**

**гр. София, ноември 2024 г.**

***Съгласували:***

**Йоана Петрова, финансов директор**

**Георги Ников, директор дирекция АДС**

**Пенка Кефалова, и.д. директор дирекция ПОЧР**

***Изготвил:***

**Гергана Робертинова, младши юрисконсулт**

**С Ъ Д Ъ Р Ж А Н И Е**

**І. Основание за провеждане на търга, предмет и цел на търга**

**ІІ. ИЗИСКВАНИЯ КЪМ КАНДИДАТИТЕ**

**ІІІ. ПРОВЕЖДАНЕ НА ТЪРГА**

**ІV. ПРИЛОЖЕНИЯ**

1. Приложение № 1 – Образец на заявление за участие;

2. Приложение № 2 – Декларация за приемане клаузите на проекта на договор

3. Приложение № 3 – Декларация за съответствие с условията на търга – юридическо лице;

4. Приложение № 4 – Декларация за съответствие с условията на търга – физическо лице;

5. Приложение № 5 – Декларация за извършен оглед;

6. Приложение № 6 – Проект на договор за продажба.

7. Приложение № 7 – Ценово предложение

**І. Основания за провеждане на търга. предмет на търга. цел на търга.**

1. **ОРГАНИЗАТОР НА ТЪРГА**

Настоящият търг с тайно наддаване се организира от БЪЛГАРСКА ТЕЛЕГРАФНА АГЕНЦИЯ (БТА), БУЛСТАТ: 000695071, със седалище и адрес на управление: гр. София, п. к. 1124, район Средец, бул. „Цариградско шосе“ № 49.

1. **ОСНОВАНИЯ ЗА ПРОВЕЖДАНЕ НА ТЪРГА:**

Търгът се провежда на основание чл. 61 и чл. 64 от Закона за държавната собственост, чл. 69 от Правилника за прилагане на Закона за държавната собственост, Раздел II от Наредба № 7 от 14.11.1997 г. за продажба на движими вещи – частна държавна собственост.

1. **ВИД НА ТЪРГА**

На основание чл. 5, ал. 1, връзка с чл. 2, т. 1 от Наредба № 7 от 14.11.1997 г. за продажба на движими вещи – частна държавна собственост, продажбата се извършва след провеждане на търг с тайно наддаване.

**2. ПРЕДМЕТ НА ТЪРГА. ПРАВЕН СТАТУТ И ХАРАКТЕРИСТИКА НА ОБЕКТА. ДРУГИ СПЕЦИФИЧНИ УСЛОВИЯ.**

**2.1. ПРЕДМЕТ НА ТЪРГА:**

Предмет на настоящия търг е продажбата на 5 (пет) броя употребявани леки автомобила - частна държавна собственост, собственост на БТА, с отпаднала необходимост, както следва:

|  |  |  |  |  |  |  |
| --- | --- | --- | --- | --- | --- | --- |
| **№** | **Марка и модел на превозното средство** | **Вид на превозното средство** | **Регистрационен номер** | **Шаси** | **Дата на първа регистрация** | **Начална тръжна цена:** |
| 1 | Мазда 3 | Лек автомобил | СА 1540 КР | JMZBK146281621661 | 28.06.2007 | 4 800,00 лева |
| 2 | Мазда 3 | Лек автомобил | СА 1542 КР | JMZBK146281621504 | 28.06.2007 | 4 704,00 лева |
| 3 | Пежо 307 | Лек автомобил | СА 8465 ВТ | VF33C9HXC84838054 | 28.12.2006 | 2 880,00 лева |
| 4 | Пежо 308 HDI | Лек автомобил | СА 4846 НН | VF34C9HXC55387764 | 29.12.2008 | 4 704,00 лева |
| 5 | Дачия Логан | Лек автомобил | СА 0206 ХМ | UU1LSDJ4P48292818 | 20.12.2012 | 5 280,00 лева |

***Описаните автомобили се продават заедно и поотделно. За всяко МПС се подава отделно заявление – образец по Приложение 1.***

**ІІ. ИЗИСКВАНИЯ КЪМ КАНДИДАТИТЕ:**

**1. УСЛОВИЯ ЗА УЧАСТИЕ:**

1.1.Кандидат в търга може да бъде всяко българско или чуждестранно физическо или юридическо лице.

1.2. В търга не могат да участват физически и юридически лица, които:

1.2.1. са в производство по ликвидация;

1.2.2..са в открито производство по несъстоятелност или са сключили извънсъдебно споразумение с кредиторите си по смисъла на чл. 740 от Търговския закон, включително когато дейността им е под разпореждане на съда или са преустановили дейността си;

1.2.3. имат непогасени задължения към БТА, към държавата и/или осигурителните фондове;

Обстоятелствата по тази точка се удостоверяват с декларация по образец *(в приложение)*, като физическите лица декларират само отсъствието на обстоятелствата по точка 1.2.3.

1.3. Кандидатите за участие в търга трябва да декларират съгласието си с клаузите на проекта на договор за продажба на МПС. *(в приложение)*

1.4. Кандидатите за участие в търга – физически лица, подават офертите си лично или чрез пълномощно, а юридическите лица – чрез законния си представител или чрез пълномощник с изрично пълномощно за участие в търга. В случай че пълномощното е на чужд език, то трябва да се представи и с превод на български език.

1.5. Кандидатите, които отговарят на условията за участие, могат да подадат в срок **от 09:00 до 17.00ч. от 09.12.2024 г. (понеделник) до 16.12.2024 г. (понеделник) през работни дни** заявление за участие, заедно с необходимите документи за участие в търга, посочени в раздел ІІ. т. 3 от Тръжната документация (раздел ІІ. т. 3 Необходими документи за участие в търга).

**2. НЕОБХОДИМИ ДОКУМЕНТИ ЗА ИЗВЪРШВАНЕ НА ОГЛЕД:**

При извършването на оглед на обекта на търга кандидатите следва задължително да представят на длъжностното лице, определено за извършването на огледа, следните документи:

2.1. Документ за самоличност или удостоверение за съдебна регистрация за ЮЛ;

2.2. Изрично пълномощно за извършване на оглед на МПС в оригинал, в случай че огледът се извършва чрез пълномощник.

При провеждане на огледа кандидатите подписват декларация по образец за извършен оглед на МПС.

В настоящата процедура длъжностни лица, определени за провеждане на оглед са:

Борислав Терзийски, организатор старши в отдел „Автотранспорт“, ел. поща: borislav.terziiski@bta.bg; телефон: +359 889 444 141; Методи Лазаров, диспечер, транспортни средства, ел. поща: metodi.lazarov@bta.bg; телефон: + 359 895 600 212.

**3. НЕОБХОДИМИ ДОКУМЕНТИ ЗА УЧАСТИЕ В ТЪРГА:**

3.1. Заявление за участие в търга по образец (Приложение № 1) с описание на съответния лек автомобил.

3.2. За физически лица и представители на юридически лица – копие от документ за самоличност, а когато лицето се представлява от пълномощник и изрично, нотариално заверено пълномощно за участие в търга.

3.3. За кандидатите регистрирани по Търговския закон или Закона за юридическите лица с нестопанска цел на Република България - копие на документ за регистрация или единен идентификационен код (ЕИК) на кандидата, съгласно чл. 23 от Закона за търговския регистър и регистъра на юридическите лица с нестопанска цел;

3.4. За кандидати чуждестранни юридически лица - документ, удостоверяващ регистрацията на лицето от компетентен съдебен или административен орган от държавата, в която са установени, с превод на български език;

3.5. Декларация за липса на обстоятелства по т. 1.2 от този раздел (в приложение);

3.6. Декларация за съгласие с клаузите на проекта на договор (в приложение);

3.7. Точен адрес, лице и телефон за контакт и банкови реквизити;

3.8. Документ за внесен депозит за участие;

3.9. Ценово предложение, поставено в отделен непрозрачен запечатан плик, съдържащ предложената от кандидата цена, който да носи надпис „Предлагана цена”.

***Забележка:*** Комисията за провеждане на търга може да осъществява действия по проверка на достоверността на представените документи и да изисква документи в подкрепа на декларираните обстоятелства. **При несъответствие или при непредставяне на такива документи, участникът се декласира/отстранява.**

**4. ИЗИСКВАНИЯ КЪМ ДОКУМЕНТИТЕ:**

4.1. Документите трябва да са изготвени на български език, да са заверени (когато са ксерокопия) с гриф „Вярно с оригинала“, подпис на лицето/та, представляващи участника и печат (ако има такъв);

4.2. Документите и данните в заявлението се подписват само от лица с представителни функции, посочени в удостоверението за актуално състояние/актуалното удостоверение за вписване в търговския регистър и/или изрично упълномощени за това лица. Във втория случай се изисква да се представи нотариално заверено пълномощно за изпълнението на такива функции;

4.3. Всички документи трябва да са с дата на издаване, предшестваща подаването им с офертата не повече от 2 (два) месеца или да са в срок на тяхната валидност, когато такава е изрично записана в тях;

4.4. По заявлението не се допускат никакви вписвания между редовете, изтривания или корекции, освен ако не са заверени с подпис на лицето, представляващо участника или изрично упълномощено във връзка с провеждания търг с тайно наддаване;

4.5. Когато заявителят е чуждестранно лице, той представя посочените документи, издадени от съответния компетентен орган, или еквивалентни документи на съдебен или административен орган, съгласно законодателството на държавата, в която е установен;

4.6. Когато в съответната чужда държава не се издават посочените документи или когато те не включват всички случаи, или се изисква декларация, заявителят представя декларация, ако такава декларация има правно значение според закона на държавата, в която е установен;

4.7. Когато декларацията няма правно значение според съответния национален закон, заявителят представя декларация, направена пред съдебен или административен орган, нотариус или компетентен професионален или търговски орган в държавата, в която е установен.

***Забележка:*** До участие в търга се допускат само онези кандидати, които, в срока определен за подаване на заявления за участие, подадат заявление, което отговаря на условията на Наредба № 7 от 14.11.1997 г. и настоящата тръжна документация. Кандидати, които не отговарят на изискванията, поставени в раздел ІІ. т. 1. Условия за участие или чието заявление не съдържа някой от необходимите документи за участие в търга, **не се допуска до участие.** **Пликът с ценовото предложение на такъв кандидат не се отваря.**

**ІІІ. ПРОВЕЖДАНЕ НА ТЪРГА**

1. **ОБЩА ИНФОРМАЦИЯ:**
   1. **МЯСТО И СРОК ЗА ПОЛУЧАВАНЕ НА ТРЪЖНАТА ДОКУМЕНТАЦИЯ, УСЛОВИЯ:**

Достъпът да Тръжната документация е безплатен и се публикува на интернет страницата на БТА: [www.bta.bg](http://www.bta.bg), Профил на купувача, раздел „Търгове“.

**1.2. ОГЛЕД:**

На основание чл. 8 от Наредба № 7 от 14.11.1997 г. оглед на посочените обекти може да се извършва през работни дни **от 09.12.2024 г. (понеделник) до 16.12.2024 г. (понеделник) от 9:00 до 17:00 часа**, на адрес: гр. София, бул. „Цариградско шосе“ № 49, след предварителна уговорка тел: +359 889 444 141, Борислав Терзийски, организатор старши в отдел „Автотранспорт“ или на тел: +359 895 600 212, Методи Лазаров, диспечер транспортни средства в отдел „Автотранспорт“, при представяне на документ за самоличност и в присъствието на длъжностното лице, определено за провеждане на оглед от страна на БТА, съгласно раздел II от настоящата документация.

При огледа участникът следва задължително да представи документите, описани в раздел ІІ. т. 2 от настоящата документация и да подпише декларация за извършен оглед. След представянето на документите, до оглед се допускат най-много двама представители на кандидат, които имат право да извършат оглед в присъствието на длъжностното лице, определено за това.

**1.4. МЯСТО И СРОК ЗА ПОДАВАНЕ НА ЗАЯВЛЕНИЯТА ЗА УЧАСТИЕ:**

Заявленията за участие в търга се подават като участниците представят документ за внесен депозит, документ за самоличност, или удостоверение за съдебна регистрация за юридическо лице, както и наборът документи, съгласно приложенията на настоящата тръжна документация. Председателят или определен от него член на тръжната комисия проверява дали са спазени условията за участие в търга и поставя върху плика с офертата тръжния номер на кандидата и номера на позицията на вещта от тръжния списък. Приетата оферта се пуска в урна, запечатана от председателя на тръжната комисия, в присъствието на кандидата.

**1.5. ДАТА, МЯСТО И ЧАС НА ПРОВЕЖДАНЕ НА ТЪРГА:**

Търгът ще се проведе на **18.12.2024 г. г. (сряда) от 11.00 ч.** в сградата на БТА, находяща се в гр. София, бул. „Цариградско шосе” № 49 от комисия, назначена със заповед на генералния директор на БТА.

На основание чл. 7, ал. 1 и 2 от Наредба № 7 от 14.11.1997 г. заповедта за провеждане на търга, **с изключение на частта ѝ относно състава на комисията**, се публикува в поне един национален ежедневник, както и на интернет страницата на БТА не по-късно от 1 (една) седмица преди срока, определен за откриване на тръжната процедура и за подаване на заявленията за участие в търга.

На основание чл. 7, ал. 1 от Наредба № 7 от 14.11.1997 г. заповедта за провеждане на търга**,** **с изключение на частта ѝ относно състава на комисията,** се поставя на видно място в сградата на БТА на адрес: гр. София, бул. „Цариградско шосе” № 49 и се публикува в един ежедневник.

**1.6. НЕДОПУСКАНЕ ДО УЧАСТИЕ:**

**Не се допускат до участие в търга:**

1.6.1. Кандидати, чиито заявления за участие са представени след изтичането на крайния срок за подаване на заявленията за участие. В този случай те не се приемат и се връщат незабавно на кандидатите. Тези обстоятелства се отбелязват в съответния входящ регистър.

1.6.2. Кандидати, чийто заявления за участие са представени в незапечатан, прозрачен или в скъсан плик. В този случай те не се приемат и се връщат незабавно на кандидатите. Тези обстоятелства се отбелязват в съответния входящ регистър.

1.6.3. Кандидати, които не отговарят на условията за участие, регламентирани в Раздел ІІ, т. 1. от тръжната документация, или чието заявление за участие е нередовно, т. е. не съдържа някой от необходимите документи за участие в търга, описани в раздел ІІ., т. 3 от тръжната документация.

1.6.4. Кандидати, чийто плик с надпис „Предлагана цена” е прозрачен, незапечатан или скъсан, или които са предложили цена, която не е поставена в отделен плик.

**1.7. РАЗМЕР НА ДЕПОЗИТА ЗА УЧАСТИЕ В ТЪРГА:**

Депозитът за участие в търга на основание чл. 9, ал. 2 от Наредба № 7 от 14.11.1997 г. е в размер на: 10 (десет) на сто от началната тръжна цена на автомобила, за който се участва в търга, както следва:

|  |  |  |  |  |  |  |
| --- | --- | --- | --- | --- | --- | --- |
| **№** | **Марка и модел на превозното средство** | **Вид на превозното средство** | **Регистрационен номер** | **Шаси** | **Дата на първа регистрация** | **Размер на депозита:** |
| 1 | Мазда 3 | Лек автомобил | СА 1540 КР | JMZBK146281621661 | 28.06.2007 | 480,00 лева |
| 2 | Мазда 3 | Лек автомобил | СА 1542 КР | JMZBK146281621504 | 28.06.2007 | 470,40 лева |
| 3 | Пежо 307 | Лек автомобил | СА 8465 ВТ | VF33C9HXC84838054 | 28.12.2006 | 288,00 лева |
| 4 | Пежо 308 HDI | Лек автомобил | СА 4846 НН | VF34C9HXC55387764 | 29.12.2008 | 470,40 лева |
| 5 | Дачия Логан | Лек автомобил | СА 0206 ХМ | UU1LSDJ4P48292818 | 20.12.2012 | 528,00 лева |

Депозитите се заплащат на касата на БТА, бул. „Цариградско шосе“ № 49 или по банков път по следната банкова сметка:

***IBAN*: BG76 BNBG 9661 3100 1793 01**

***BIC*: BNBGBGSD**

**Българска народна банка**

**1.8. НАЧАЛНА ТРЪЖНА ЦЕНА:**

Началната тръжна цена е определена в съответствие с чл. 5, ал. 2 вр. с чл. 15 от Наредба № 7 от 14.11.1997 г. Процедурата по продажба се извършва от комисия, назначена от генералния директор на БТА, както и въз основа на оценката на независим оценител.

**2. ПРОЦЕДУРА ПО ПРОВЕЖДАНЕ НА ТЪРГА:**

2.1. В деня и часа, определени за провеждането на търга, председателят на тръжната комисия проверява присъствието на членовете ѝ и обявява откриването на процедурата.

2.2. Участниците в търга или техни упълномощени представители могат да присъстват при отваряне и разглеждане на ценовите предложения от комисията.

2.3. Лицата, които са упълномощени от кандидатите, подали заявления за участие, се явяват и легитимират пред тръжната комисия чрез представяне на документ за самоличност и документ, удостоверяващ представителната власт.

2.4. Търг може да се проведе само в случай, че:

2.4.1. са се явили поне трима членове на комисията, назначена за провеждане на търга;

2.4.2. поне един кандидат е подал заявление за участие в търга, отговарящо на условията на закона и тръжната документация.

2.5. Председателят на комисията съобщава постъпилите заявления за участие и наименованията на участниците в търга и обявява констатациите относно съответствието с условията на закона и тръжната документация.

2.6. Заявленията за участие на кандидати, които не отговарят на поставените условия, не се разглеждат.

2.7. Комисията пристъпва към разпечатване на пликовете със заявленията за участие по реда на тяхното постъпване и се запознава с редовността на подадените документи.

2.8. След преглед на заявленията за участие и необходимите документи комисията преминава към разпечатване на пликовете, съдържащи предложената от кандидатите с редовно подадени документи цена.

2.9. Участниците в търга или техни упълномощени представители могат да присъстват при отваряне и разглеждане на ценовите предложения от комисията.

2.10. Комисията отбелязва в протокола за разглеждане, оценяване и класиране на ценовите предложения входящите номера на заявленията за участие на кандидатите, имената или наименованията им, платежните документи за внесения депозит, другите обстоятелства по редовността на подадените документи и предложените цени.

2.11. Редовно подадените ценови предложения се класират в низходящ ред според размера на предложената цена, като **на първо място се класира кандидатът, предложил най-висока цена.**

2.12. **За спечелил търга се обявява кандидатът, предложил най-висока цена за съответно МПС. Ако кандидат участва за две или повече на брой МПС, той предлага цена за всяко от тях поотделно. На основание чл. 10, ал. 3 от Наредба 7 от 14.11.1997 г. когато двама и повече кандидати предложат една и съща цена, тръжната комисия определя крайния купувач чрез жребий.**

2.13. **За всяко МПС** т**ръжният протокол се съставя в 3 (три) екземпляра и се подписва от членовете на комисията -**  **един екземпляр за тръжната комисия, един екземпляр за спечелилия търга и един екземпляр за касата на продавача според разпоредбата на чл. 11 ал. 1 от Наредба № 7 от 14.11.1997 г. за продажба на движими вещи – частна държавна собственост.**

2.14. Препис-извлечение от протокола относно проведения търг се връчва на спечелилия участник, а при писмено поискване – и на другите заинтересовани участници.

2.15. След подписване на протокола, председателят на комисията закрива търга.

2.16. В деня на провеждане на търга генералният директор на БТА издава заповед, с която определя купувача, цената и условията на плащането.

2.17. Заповедта се съобщава на участниците в търга по реда на Административнопроцесуалния кодекс. Заинтересованите участници могат да обжалват заповедта за определяне на купувач по реда на АПК в 7 – дневен срок от датата на обявяване на резултатите.

2.18. Заповедта за определяне на купувач се обявява на видно място в сградата на БТА на адрес: гр. София, бул. „Цариградско шосе“ № 49, както и на интернет страницата на БТА.

**3. НЕПРОВЕЖДАНЕ И ПРЕКРАТЯВАНЕ НА ТЪРГА:**

3.1. Търгът не се провежда, в случай че:

3.1.1. са се явили по-малко от трима членове на комисията;

3.1.2. не е подадено нито едно заявление за участие;

3.1.3. до наддаването не е допуснат нито един кандидат.

3.2. Търгът може да се проведе само в случай, че поне един кандидат е подал заявление за участие, което е редовно и отговаря на нормативните и тръжни условия за провеждане на търга, в това число е подал и писмено ценово предложение, оформено по начина, посочен в настоящата тръжна документация.

3.3. При възникването на обстоятелства, които правят невъзможно откриването на търга или неговото приключване, комисията съставя протокол, въз основа на който генералният директор на БТА със заповед определя провеждането на нов търг или прекратява процедурата.

**4. ВРЪЩАНЕ НА ВНЕСЕНИЯ ДЕПОЗИТ:**

4.1. Депозитите се освобождават по нареждане на председателя на комисията, в следните срокове:

4.1.1. на неспечелилите участници – в 7-дневен срок от датата на обявяване на спечелилия;

4.1.2. на участника, спечелил търга – в 7-дневен срок от сключването на договор за продажба. В случай че с лицето не се сключи договор по негова вина, депозитът не се връща.

**5. СКЛЮЧВАНЕ НА ДОГОВОР:**

5.1. На основание чл. 12, ал. 1 от Наредба № 7 от 14.11.1997 г. спечелилият търга заплаща предложената цена в срок до 3 (три) работни дни от датата на обявяване на резултатите.

5.2. Сумите се заплащат по следната банкова сметка на БТА или в брой на касата на БТА:

***IBAN:* BG76 BNBG 9661 3100 1793 01**

***BIC:* BNBGBGSD**

**Българска народна банка**

5.3. Ако плащането не се извърши в посочения по т. 5.1. срок депозитът се задържа и се предлага на следващия по ред кандидат да заплати предложената от него цена. Ако и вторият по ред кандидат не извърши плащането в определения срок, тръжната комисия отбелязва със забележка в тръжния протокол, че вещта не е продадена.

5.4. Договорът за продажба на МПС се сключва в писмена форма, в два еднообразни екземпляра, по един за всяка страна.

***Приложение № 1***

**ОБРАЗЕЦ НА ЗАЯВЛЕНИЕ**

**за участие в търг с тайно наддаване за продажба на 5 (пет) леки автомобила, собственост на БЪЛГАРСКАТА ТЕЛЕГРАФНА АГЕНЦИЯ (БТА), заявявам, че желая да закупя следното моторно превозно средство:**

от ……………………………………………………………………………………………………………………………………………….

притежаващ л. к. № ……………………., изд. на …………..………. от МВР – ……………………………………

в качеството ми на ………………………………………………………на ………………………………………………………

регистрирано в……………………………………………………. с Булстат/ЕИК …………………………………………, със седалище и адрес на управление ……………………………………………………………………………………

и адрес за кореспонденция ………………………………………………………………………………………………..(**за юридически лица**)/…………………………………………………… притежаващ л. к. №…………………..….. изд. на ……………………………… от МВР - …………………………………….., с постоянен адрес: ……………. и адрес за кореспонденция ……………………………………………………….……. *(****за физически* лица**)

тел.:…………………………………………….., факс: …………………….., mail: …………………………………………..

Уважаеми членове на комисията„

представям на Вашето внимание настоящото заявление за участие в обявения търг с тайно наддаване за продажба на 5 (пет) леки автомобила, собственост на БЪЛГАРСКАТА ТЕЛЕГРАФНА АГЕНЦИЯ (БТА)**, за следното МПС**

**………………………………………………………………………………………………………………………………………………………………………………………………………………………………………………………………………………………………………………………………………………………………………………**

*(Посочват се марка, модел, рег. номер, шаси.)*

**Прилагам, както следва:**

1. Заверено копие на удостоверение от НАП, че участникът няма парични задължения към държавата и осигурителните фондове;

2. Декларация от юридическо, съответно от физическо лице за липса на обстоятелства, препятстващи участието в тръжната процедура;

3. Декларация за съгласие с клаузите на проекта на договор;

4. Декларация за извършен оглед;

5. Документ за внесен депозит за участие;

6. Точен адрес, лице и телефон за контакти и банкови реквизити;

7. Нотариално заверено пълномощно за лицето, подписало заявлението за участие, ценовото предложение и заверило документите, когато същото е различно от представляващия юридическото лице в удостоверението за актуално състояние на юридическото лице;

**да**

**не**

8. Ценово предложение по образец, в отделен запечатан непрозрачен плик с надпис „Предлагана цена”, поставен в опаковката със заявлението за участие.

Дата: ……………………… С уважение: …………………..

***Забележка:*** *По точка 7 от настоящия образец на заявление се посочва/ огражда/ зачертава „да“ (за приложено пълномощно) или „не“ (когато не е приложено).*

***Забележка: Представянето на изброените в т. 1-3, т. 5,т. 7 и т. 8, а когато някой от документите е подписан от пълномощник – и т. 6 от Образеца на заявлението документи е задължително. При непредставяне на тези документи участникът се декласира.***

***Приложение № 2***

**ДЕКЛАРАЦИЯ**

**за приемане клаузите на проекта на договор**

от ……………………………………………………………………………………………………………………………………………….

притежаващ л. к. № ……………………., изд. на …………..………. от МВР – ……………………………………

в качеството ми на ………………………………………………………на ………………………………………………………

регистрирано в……………………………………………………. с Булстат/ЕИК …………………………………………, със седалище и адрес на управление ……………………………………………………………………………………

и адрес за кореспонденция ………………………………………………………………………………………………..(**за юридически лица**)/…………………………………………………… притежаващ л. к. №…………………..….. изд. на ……………………………… от МВР - …………………………………….., с постоянен адрес: ……………. и адрес за кореспонденция ……………………………………………………….……. *(****за физически* лица**)

тел.:…………………………………………….., факс: …………………….., mail: участник в търг с тайно наддаване за продажба на 5 (пет) леки автомобила, собственост на БЪЛГАРСКАТА ТЕЛЕГРАФНА АГЕНЦИЯ (БТА)**, за следното МПС, представляващо:**

**………………………………………………………………………………………………………………………………………………………………………………………………………………………………………………………………………………………………………………………………………………………………………………**

*(Посочват се марка, модел, рег. номер, шаси.)*

**Д Е К Л А Р И Р А М, че:**

Съм запознат/а с условията в проекта на договор за продажба на гореописания/те автомобил/и и с документацията за участие в търга и ако спечеля същия, приемам да го/ги закупя при посочените условия. Известно ми е, че за неверни данни нося наказателна отговорност по чл. 313 от Наказателния кодекс.

Дата:……………… ………………………*(подпис и печат)*

…………………….. *(име и фамилия)*

***Забележка:******Настоящата декларация се попълва от участника, законния му представител или от упълномощено лице.***

***Приложение № 3***

**ДЕКЛАРАЦИЯ**

от ……………………………………………………………………………………………………………………………………………….

притежаващ л. к. № ……………………., изд. на …………..………. от МВР – ……………………………………

в качеството ми на ………………………………………………………на ………………………………………………………регистрирано в……………………………………………………. с Булстат/ЕИК …………………………………………, със седалище и адрес на управление ……………………………………………………………………………………

и адрес за кореспонденция ………………………………………………………………………………………………..(**за юридически лица**)

участник в търг с тайно наддаване за продажба на 5 (пет) леки автомобила, собственост на БЪЛГАРСКАТА ТЕЛЕГРАФНА АГЕНЦИЯ (БТА), за следното МПС, представляващо:

……………………………………………………………………………………………………………………………………………………………………………………………………………………………………………………

*(Посочват се марка, модел, рег. номер, шаси.)*

**Д Е К Л А Р И Р А М, че:**

**1.**  Не съм бил член на комисията по определяне на първоначалната цена.

**2.** Представляваното от мен дружество:

- не е в производство по ликвидация;

- не е в открито производство по несъстоятелност, не е сключило извънсъдебно споразумение с кредиторите си по смисъла на чл. 740 от Търговския закон, неговата дейност не е под разпореждане на съда и не е преустановило дейността си;

- няма непогасени задължения към БТА, към държавата и осигурителните фондове.

Известно ми е, че за неверни данни нося наказателна отговорност по чл. 313 от Наказателния кодекс.

Дата:……………… ………………………*(подпис и печат)*

…………………….. *(име и фамилия)*

***Забележка: Настоящата декларация се попълва от участници – юридически лица***

***Приложение № 4***

**ДЕКЛАРАЦИЯ**

Долуподписаният/ата ......................................................................................................... (трите имена на лицето), ЕГН .................................., с постоянен адрес: гр............................., ул. „.......................................“ № ....., ж.к. ................................................., бл. ........, вх. ....., ап. ……,

участник в търг с тайно наддаване за продажба на 5 (пет) леки автомобила, собственост на БЪЛГАРСКАТА ТЕЛЕГРАФНА АГЕНЦИЯ (БТА), за следното МПС, представляващо:

………………………………………………………………………………………………………………………………………………………………………………………………………………………………………………………………………………………………………………………………………………………………………………

*(Посочват се марка, модел, рег. номер, шаси.)*

**Д Е К Л А Р И Р А М, че:**

1. не съм бил член на комисията по определяне на първоначалната цена;

2. нямам непогасени задължения към БТА, към държавата и/или осигурителните фондове;

Известно ми е, че за неверни данни нося наказателна отговорност по чл. 313 от Наказателния кодекс.

Дата:……………… ………………………*(подпис)*

…………………….. *(име и фамилия)*

***Забележка:******Настоящата декларация се попълва от участници – физически лица***

***Приложение № 5***

**Д Е К Л А Р А Ц И Я**

**за извършен оглед**

от ……………………………………………………………………………………………………………………………………………….

притежаващ л. к. № ……………………., изд. на …………..………. от МВР – ……………………………………

в качеството ми на ………………………………………………………на ………………………………………………………

регистрирано в……………………………………………………. с Булстат/ЕИК …………………………………………, със седалище и адрес на управление ……………………………………………………………………………………

и адрес за кореспонденция ………………………………………………………………………………………………..(**за юридически лица**)/…………………………………………………… притежаващ л. к. №…………………..….. изд. на ……………………………… от МВР - …………………………………….., с постоянен адрес: ……………. и адрес за кореспонденция ……………………………………………………….……. *(****за физически* лица**)

тел.:…………………………………………….., факс: …………………….., mail:

Декларирам, че на ............................г. посетих и огледах **следното МПС, собственост на Българската телеграфна агенция (БТА):**

Дата:....................... Подпис:..................................

***Приложение № 6***

**Д О Г О В О Р**

**№ ……………………….. г.**

Днес, ………………… , в гр. …………………., между:

**БЪЛГАРСКАТА ТЕЛЕГРАФНА АГЕНЦИЯ (БТА),** **ЕИК по БУЛСТАТ: 000695071**, със седалище в гр. София и адрес на управление: бул. „Цариградско шосе” № 49, представлявана от **Кирил ВЪЛЧЕВ – генерален директор** и **Йоана ПЕТРОВА – финансов директор**, от една страна, наричана по-долу за краткост **БТА**

**и**

**………………………………………………………**, **ЕГН/**ЕИК: ………………………, със седалище и адрес на управление: ……………………………………..……………………………………………………/ адрес …………………………………………………………., представлявано от /за дружества/ **………………………………………………………………………................**, наричан/а/о по-долу за краткост **купувач**,

Заедно наричани за краткост **„страните“.**

На основание чл. 61 и чл. 64 от Закона за държавната собственост, чл. 69 от Правилника за прилагане на Закона за държавната собственост, Раздел II от Наредба № 7 от 14.11.1997 г. за продажба на движими вещи – частна държавна собственост и заповед № ……………………на генералния директор на БТА

се сключи настоящият договор за продажба на следното/следните МПС:

……………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

*(Посочват се марка, модел, рег. номер, шаси.)*

**1. ПРЕДМЕТ НА ДОГОВОРА**

1.1. БТА се задължава да предостави на КУПУВАЧЪТ собствеността на описаното моторно превозно средство (МПС) – лек автомобил.

1.2. МПС – лек автомобил се продава в състоянието, в което се намира в момента на сключване на договора.

1.3. МПС – лек автомобил се предава на купувача след заплащането на уговорената цена.

1.3.1. Срещу собствеността на описаното МПС купувачът заплаща на БТА продажната цена в размер на ….…… (...…………………………………….) лева.

1.4. Плащането на цената се извършва в срок до 3 (три) работни дни от датата на обявяване на резултатите в брой на касата на БТА или по следната банкова сметка:

***Българска народна банка***

***IBAN*: BG76 BNBG 9661 3100 1793 01**

***BIC:* BNBG BGSD**

1.5. Така определената цена не включва разходи, данъци и такси свързани с прехвърлянето на собствеността на описаните МПС. Всички разноски по прехвърлянето на собствеността са за сметка на купувача.

**2. ПРАВА И ЗАДЪЛЖЕНИЯ НА БТА**

2.1. БТА има право да получи цената в уговорения срок.

2.2. БТА се задължава да предаде МПС – лек автомобил състоянието, в което е към момента на извършената тръжна процедура. При предаването се подписва двустранен приемо-предавателен протокол.

2.5. БТА не отговаря за недостатъците на закупените МПС, за които купувачът е знаел или при обикновено внимание е могъл да узнае при сключването на договора.

**3. ПРАВА И ЗАДЪЛЖЕНИЯ НА КУПУВАЧА**

3.1. Купувачът е длъжен да заплати на БТА договорената цена в срока по т. 1.4.

3.2. Купувачът се задължава да заплати разходите, свързани с прехвърлянето на собствеността на описаните автомобили, както и дължимите данъци и такси.

3.3. Купувачът се задължава да вдигне закупената вещ от купувача най – късно в 5 (пет)-дневен срок от датата на плащането. След този срок купувачът дължи магазинаж, съгласно определените тръжни условия, на основание чл. 13, ал. 2 от Наредба № 7 от 14.11.1997 г. за продажба на движими вещи – частна държавна собственост.

3.3.1. За избягване на всяко съмнение: с плащане на цената рискът от погиване на МПС – лек автомобил преминава върху Купувача, БТА не отговаря при евентуално погиване на МПС – лек автомобил и не дължи връщане на заплатената цена.

**4. СРОК, ПРЕКРАТЯВАНЕ И РАЗВАЛЯНЕ НА ДОГОВОРА. НЕИЗПЪЛНЕНИЕ.**

4.1. Този договор влиза в сила от датата на заплащане на цената от Купувача.

**5. КОНФИДЕНЦИАЛНОСТ**

5.1. Всяка от страните по този договор се задължава да пази в поверителност и да не разкрива или разпространява информация, станала й известна при или по повод изпълнението на договора („Конфиденциална информация“). Конфиденциалната информация включва, без да се ограничава

до: обстоятелства, свързани с търговската дейност, техническите процеси, проекти или финанси на страните, както и ноу-хау, изобретения, полезни модели или други права от подобен характер, свързани с изпълнението на договора.

5.2. С изключение на случаите, посочени в т. 5.3., Конфиденциална информация може да бъде разкривана само след предварително писмено одобрение от другата страна, като това съгласие не може да бъде отказано безпричинно.

5.3. Не се счита за нарушение на задълженията за неразкриване на конфиденциална информация, когато:

5.3.1. информацията е станала или става публично достъпна, без нарушаване на този договор от която и да е от страните;

5.3.2. информацията се изисква по силата на закон, приложим спрямо която и да е от страните; или

5.3.3. предоставянето на информацията се изисква от регулаторен или друг компетентен орган и съответната страна е длъжна да изпълни такова изискване;

5.4. В случаите по точки 5.3.2 или 5.3.3, страната, която следва да предостави информацията, уведомява незабавно другата страна по договора.

5.5.КУПУВАЧЪТ няма право да дава публични изявления и съобщения, да разкрива или разгласява каквато и да е информация, която е получил във връзка с извършване на дейностите, предмет на този договор, независимо дали е въз основа на данни и материали на БТА или на резултати от работата на КУПУВАЧА, без предварителното писмено съгласие на БТА, което съгласие няма да бъде безпричинно отказано или забавено.

5.6.Задълженията за конфиденциалност се отнасят до КУПУВАЧА, всички негови поделения, контролирани от него фирми и организации, съдружниците в КУПУВАЧА, всички негови служители и наети от него физически или юридически лица, като КУПУВАЧЪТ отговаря за изпълнението на тези задължения от страна на такива лица.

5.7. Задълженията, свързани с неразкриване на конфиденциалната информация, остават в сила и след прекратяване на договора на каквото и да е основание.

**6. НЕПРЕОДОЛИМА СИЛА**

6.1. Страните не отговарят за неизпълнение на задължение по този договор, когато невъзможността за изпълнение се дължи на непреодолима сила.

6.2. За целите на този договор, „непреодолима сила“ има значението на това понятие по смисъла на чл. 306, ал. 2 от Търговския закон. Страните се съгласяват, че за непреодолима сила ще се считат и изменения в приложимото право, касаещи дейността на която и да е от тях, и възпрепятстващи изпълнението или водещи до невъзможност за изпълнение на поетите с договора задължения.

6.3. Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата страна незабавно при настъпване на непреодолимата сила. Към уведомлението се прилагат всички релевантни и/или нормативно установени доказателства за настъпването и естеството на непреодолимата сила, причинната връзка между това обстоятелство и невъзможността за изпълнение, и очакваното времетраене на неизпълнението.

6.4. Докато трае непреодолимата сила, изпълнението на задължението се спира. Засегнатата страна е длъжна, след съгласуване с насрещната страна, да продължи да изпълнява тази част от задълженията си, които не са възпрепятствани от непреодолимата сила.

6.5. Не може да се позовава на непреодолима сила страна:

6.5.1. която е била в забава или друго неизпълнение преди настъпването на непреодолима сила;

6.5.2. която не е информирала другата страна за настъпването на непреодолима сила; или

6.5.3. чиято небрежност или умишлени действия или бездействия са довели до невъзможност за изпълнение на договора.

6.6. Липсата на парични средства не представлява непреодолима сила.

**7. ЗАЩИТА НА ЛИЧНИТЕ ДАННИ**

7.1. Когато при изпълнението на договора страните обработват или разкриват една на друга лични данни, всяка от страните, в качеството си на администратор на лични данни, обработва получените от насрещната страна лични данни (име, ЕГН, данни за контакт, адрес, телефон, електронна поща, данни, с които се идентифицират законните представители, лицата за контакт и изпълнителите) при стриктно спазване на изискванията на приложимото законодателство само за целите на сключване и изпълнение на настоящия договор, както и за защита на законните си интереси, в случай на неизпълнението му.

7.2. Всяка от страните може да предоставя личните данни, предоставени от другата страна, на лица, на които е възложила обработването на личните данни по организационни причини или за спазването на законово задължение (обработване и изпращане на кореспонденция, поддръжка на софтуер, контрол на достъпа, съхраняване на документи и др.), на одитори, на свързани лица, както и на публични органи, в рамките на техните законоустановени правомощия.

7.3. Личните данни се съхраняват от страните за срока на договора и 5 (пет) години след прекратяването му, освен ако в относимото законодателство или в Номенклатурата на делата със сроковете на съхранението им в БТА, утвърдена от директора на Централен държавен архив, е предвиден по-дълъг срок. След изтичане на посочените срокове страните заличават личните данни, освен ако не е налице друго основание за обработването им.

7.4. Всяка от страните носи отговорност за уведомяването на лицата, чиито лични данни предоставя на насрещната страна.

**8. УВЕДОМЛЕНИЯ**

8.1. Всички уведомления между страните във връзка с този договор се извършват в писмена форма и могат да се предават лично или чрез препоръчано писмо, по куриер, по факс или електронна поща.

8.2. За целите на този договор данните и лицата за контакт, които са отговорни за изпълнението на договора от името на страните са, както следва:

8.2.1. За БТА:

Адрес за кореспонденция: гр. София, бул. „Цариградско шосе“ № 49;

Тел.:

e-mail:

Лице за контакт:

8.2.2. За КУПУВАЧА:

Адрес за кореспонденция: …………………………………….

Тел.: +359………………..

e-mail: ……………………….

Лице за контакт: …………………………

8.3. За дата на уведомлението се счита:

8.3.1. датата на предаването – при лично предаване на уведомлението;

8.3.2. датата на пощенското клеймо на обратната разписка – при изпращане по пощата;

8.3.3. датата на доставка, отбелязана върху куриерската разписка – при изпращане по куриер;

8.3.4. датата на приемането – при изпращане по факс;

8.3.5. датата на получаване – при изпращане по електронна поща;

8.3.6. датата на изпращане – при изпращане по електронна поща, подписана с квалифициран електронен подпис.

8.4. Всяка кореспонденция между страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната страна е длъжна да уведоми другата в писмен вид в срок до 3 (три) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

8.5..Когато купувачът е юридическо лице, при преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на купувача, същият се задължава да уведоми БТА за промяната в срок до 3 (три) дни от вписването й в съответния регистър.

**9. ОБЩИ УСЛОВИЯ**

9.1. При изпълнението на договора, купувачът е длъжен да спазва всички приложими нормативни актове, разпоредби, стандарти и други изисквания, свързани с предмета на договора, и в частност, всички приложими правила и изисквания, свързани със защита на личните данни, опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право.

9.2. В случай че някоя от клаузите на този договор е недействителна или неприложима, това не засяга останалите клаузи. Недействителната или неприложима клауза се замества от повелителна правна норма, ако има такава.

9.3. Изменения и допълнения в настоящия договор са допустими само по взаимно съгласие на страните, изразено писмено.

9.4. За неуредени в настоящия договор въпроси се прилагат на разпоредбите на действащото законодателство на Република България.

9.5. Страните ще отстраняват възникналите по между им спорни въпроси по пътя на преговорите чрез взаимни отстъпки, а когато това се окаже невъзможно, спорът се отнася за решаване до компетентния български съд.

Настоящият договор съдържа …………. страници и се състави и подписа в два еднообразни екземпляра, по един за всяка от страните.

**Приложения:**

**1.** Приемо – предавателен протокол по т. 2.2. от договора

**За БТА: За КУПУВАЧА:**

***Приложение № 7***

**ЦЕНОВО ПРЕДЛОЖЕНИЕ**

**ОБРАЗЕЦ**

**за участие в търг с тайно наддаване за продажба на 5 (пет) леки автомобила, собственост на БЪЛГАРСКАТА ТЕЛЕГРАФНА АГЕНЦИЯ (БТА), заявявам, че за следното моторно превозно средство:**

от ………………………………………………………………………………………………………………………………………………

притежаващ л. к. № ……………………., изд. на …………..………. от МВР – ……………………………………

в качеството ми на ………………………………………………………на ………………………………………………………

регистрирано в……………………………………………………. с Булстат/ЕИК …………………………………………, със седалище и адрес на управление ……………………………………………………………………………………

и адрес за кореспонденция ………………………………………………………………………………………………..(**за юридически лица**)

/…………………………………………………… притежаващ л. к. №…………………..….. изд. на ……………………………… от МВР - …………………………………….., с постоянен адрес: ……………. и адрес за кореспонденция ……………………………………………………….……. *(****за физически* лица**)

**УВАЖАЕМИ ГОСПОЖИ И ГОСПОДА,**

С настоящето предлагам да закупя предлаганата от Българска телеграфна агенция движима вещ - частна държавна собственост, а именно: (посочват се марка, модел, рег. номер, шаси.) и при посочените в тръжната документация параметри, за:

…………………………………………….(цифром)……………………………………..………….(словом) лв.

При установена разлика между цената, изписана с цифри и тази, изписана с думи, за валидна ще се счита цената, изписана с думи. Всички разходи по прехвърляне на собствеността на автомобила ще бъдат за моя сметка в случай, че спечеля търга.

**ПОДПИС и ПЕЧАТ:**

**Дата:**

**Име и фамилия:**

**Длъжност:**

**Наименование на участника:**